Triptamina

**Triptamina** ialah metabolit indolamina bagi asid amino penting, triptofan. Struktur kimianya ditakrifkan oleh indola — penyatuan gelang benzena dan pirol, dan kumpulan 2-aminoetil di karbon kedua (atom aromatik ketiga, dengan atom pertama ialah nitrogen heterosiklik). Struktur triptamina adalah ciri bersama neuromodulator aminergik tertentu termasuk melatonin, serotonin, bufotenin dan terbitan psikedelik seperti dimetiltriptamina (DMT), psilosibin, psilosin dan lain-lain. /Triptamina telah ditunjukkan untuk mengaktifkan reseptor berkaitan amina surihan yang diekspresikan dalam otak mamalia, dan mengawal aktiviti sistem dopaminergik, serotonergik dan glutamatergik. Dalam usus manusia, bakteria simbiotik menukar triptofan makanan kepada triptamina yang mengaktifkan reseptor 5-HT<sub>4</sub> dan mengawal kemotilan gastrousus. Pelbagai ubat yang berasal dari tryptamine telah dibangunkan untuk merawat migrain, manakala reseptor yang berkaitan dengan amina sedang diterokai sebagai sasaran rawatan berpotensi buat gangguan neuropsikiatri.

## Semula jadi

### Otak mamalia
Tahap endogen triptamina dalam otak mamalia adalah kurang 100 ng setiap gram tisu. Walau bagaimanapun, paras amina surih yang tinggi telah diperhatikan pada pesakit yang mengalami gangguan neuropsikiatri tertentu seperti kemurungan bipolar dan skizofrenia.

### Mikrobiom usus mamalia
Triptamina agak banyak terdapat dalam usus dan najis manusia dan tikus. Bakteria komensal termasuk *Ruminococcus gnavus* dan *Clostridium sporogenes* dalam saluran gastrousus mempunyai enzim triptofan dekarboksilase yang membantu dalam penukaran triptofan diet kepada triptofan. Triptamina ialah suatu ligan bagi reseptor serotonin epitelium jenis 4 (5-HT4) usus dan mengawal keseimbangan elektrolit gastrousus melalui rembesan kolon.

## Metabolisme

### Biosintesis
Untuk menghasilkan triptamina *in vivo*, triptofan dekarboksilase mengeluarkan kumpulan asid karboksilik pada α-carbon triptofan. Pengubahsuaian sintetik kepada triptamina boleh menghasilkan serotonin dan melatonin; bagaimanapun, laluan ini tidak berlaku secara semula jadi sebagai laluan utama untuk sintesis neurotransmiter endogen.

### Katabolisme
Oksidase monoamina A dan B ialah enzim utama yang terlibat dalam metabolisme triptamina untuk menghasilkan indola-3-asetaldehid, tetapi isoform apa yang dikhususkan bagi penguraian triptamina masih tidak jelas.

## Mekanisme tindakan dan kesan

### Neuromodulasi
Triptamina boleh mengaktifkan reseptor berkaitan amina surihan, TAAR1 (hTAAR1 pada manusia) secara sedikit. Kajian terhad telah menganggap triptamina sebagai neuromodulator surih yang mampu mengawal aktiviti tindak balas sel neuron tanpa mengikat kepada reseptor pascasinaps berkaitan.

#### hTAAR1

### Kemotilan gastrousus
Triptamina yang dihasilkan oleh bakteria mutualistik dalam usus manusia mengaktifkan GPCR serotonin yang wujud di mana-mana tempat sepanjang epitelium kolon. Selepas pengikatan triptamina, reseptor 5-HT4 yang diaktifkan mengalami perubahan konformasi yang membolehkan subunit G<sub>s</sub> alfanya menukar GDP menjadi GTP, dan pembebasannya daripada reseptor 5-HT4 dan subunit βγ. Gs terikat GTP mengaktifkan adeninil siklase yang memangkinkan penukaran ATP kepada adenosina monofosfat siklik (cAMP). cAMP membuka saluran ion klorida dan kalium untuk memacu rembesan elektrolit kolon dan menggalakkan kemotilan usus.

## Farmakodinamik

## Terapeutik

## Rujukan